NEW YORK - 12. MARTS 1956
Op med humøret.
Når det ser sortest ud, aner man de store sammenhænge.
Op med humøret.
Bare se på mig.
Hvad fik jeg ud af jeres borgerkrig?
Kaffe med cognac. Det bedste i verden.
Yankee'erne lader sig altid narre.
Diktatorernes bedste livsforsikring er at blive antikommunister.
Franco, Trujillo ...
Vi har været naive.
Washington har aldrig ønsket at hjælpe os.
Hverken med at gøre Baskerlandet uafhængigt -
- eller med at presse Franco.
Og nu er Franco medlem af FN.
Hold nu op.
Jeg kender Galíndez. De giver ikke op.
De har tilbudt mig 50.000 dollar for at droppe min bog om Trujillo.
Hold da kæft!
Det var Almoina, der gav mig tilbuddet.
Min egen ven Pepe!
Almoina har været på flugt i 20 år. Det er lang tid.
Hvad med Dem? Er De ikke træt af at flygte?
50.000 dollar.
Det viser da, at Trujillo tager Dem alvorligt.
Skal jeg sige Dem noget, Galíndez? Opfat det som et venskabeligt råd.
Tag Dem i agt.
For de dominikanere, De kender her, -
- støtter alle sammen Trujillo.
Her er koldt.
Kom ind.
Vær venlig at kvittere for køleskabet.
VALLE DE AMURRIO BASKERLANDET 1988
Kom nu, Muriel.
Du hundefryser, og han kommer alligevel ikke tilbage.
Du græder jo.
Et øjeblik ...
Hvad?
Jeg finder Galíndez og gør min afhandling færdig.
Godt, for ellers skulle du tilbage til USA, -
- og så kunne vi ikke være sammen længere.
Kom nu. Du skal ikke være bekymret.
Min onkel giver dig så meget materiale, -
- at du kan blive her i Spanien resten af dit liv.
Jeg skal gøre den færdig i år.
Så skriv den hos mig.
I Madrid. Sammen med mig.
Det var her, Galíndez levede og døde for.
Har du læst noget af ham?
Hun kan hans samlede værker udenad, onkel.
Hvorfor interesserer en amerikansk historiker sig for Galíndez?
Min doktorafhandling handler om folk, der lever i eksil i USA.
Den handler om "modstandens etik".
Galíndez er én af dem, -
- men jeg har næsten ikke kunnet finde noget derhjemme.
Det er, som om han aldrig har eksisteret.
Var det ikke ham dominikaneren, Trujillo, der fik ham slået ihjel?
Det tyder det på.
Han var jo repræsentant for det baskiske nationalistparti i USA, -
- så måske har I noget om ham i arkiverne.
Hidtil har ingen gjort noget for at mindes ham.
- Heller ikke hans parti. - Jeg ved ikke ...
Han repræsenterede den baskiske regering i USA.
Ville De kunne skaffe mig adgang til arkiverne?
Kom nu, Julian. Der må være et eller andet.
Breve i det mindste.
Jeg undersøger det.
Fortjener Galíndez ikke at blive husket?
- Lad os få noget at spise. - Det betaler sig at være turist.
NEW YORK 1988
- Hvem er det? - Kureren.
Goddag, hr. ... Scott.
Værsgo.
Skriv under her.
Tak.
Galíndez.
Galíndez igen.
SAN SILVESTRE-FÆNGSLET 1956
Hvornår blev De medlem af det spanske kommunistparti?
Det er jeg ikke.
Jeg er medlem af det baskiske nationalistparti.
Har De kontakt med kommunister?
Nej! Hvor tit skal jeg sige ...
Sandheden, professor Galíndez. Sandheden.
Hvor er jeg? New York? Miami?
Hvor længe har jeg været her?
Jeg repræsenterer den baskiske regering i FN.
Hvilken regering?
Vi kontakter straks Deres ambassade.
Jeg troede ellers, det var Franco, der regerede i Spanien.
Hvor er vi caribiere dog uvidende.
Jeg underviser på Columbia University -
- og samarbejder med FBI.
Jeg tror ikke, de vil synes om det her.
Den eneste, der kan hjælpe Dem, er Dem selv.
Hvad skal jeg gøre? I ved jo godt, jeg ikke er kommunist.
Hvor længe har De været medlem af kommunistpartiet?
Det er sidste gang, jeg spørger pænt.
Og kun, fordi De har tjent vores land.
Jeg er i Den Dominikanske Republik.
I San Silvestre-fængslet, som er ejet af general Trujillo.
De har længe været en torn i øjet på ham, professor.
På højre side steg solen frem, -
- og op af havet den gled, -
- skjult endnu i tåger, og gik -
- til venstre i havet ned.
Coleridge.
Min yndlingsdigter.
Digte er ikke min stærke side.
Jeg har læst litteraturvidenskab. Poesi.
Det kan man desværre ikke leve af, så jeg måtte finde på noget andet.
Du underviser i etik, og jeg praktiserer den.
- Hvad bestilte du? - En hummeranretning.
Hvad vil du?
Du har god smag. Ikke kun hvad angår mad.
Du har ikke svaret på mit spørgsmål.
- Galíndez. - Hvem?
Jesús Galíndez. En eksilspanier fra Francotiden.
Han forsvandt i 1956. Det var en af mine første sager.
Du ved udmærket godt, hvem jeg taler om.
En af dine elever, Muriel Colbert, er i gang med en afhandling om ham.
Ja. Den hedder "Modstandens etik".
Hvorfor?
"Modstandens etik".
I forstår at bruge en masse ord uden at sige noget.
Sæt en stopper for hendes forskning.
Hvabehar?
Lad os blive enige om, at vi glemmer Galíndez.
Er det en ordre?
Det er det bedste.
- Og I bestemmer, hvad der er bedst? - Sommetider.
Takket være os kan du fortsætte med at være Amerikas samvittighed.
Det ville ikke være muligt i dit elskede venstreorienterede paradis.
I hvert fald ikke med hummer til frokost.
Tror du, jeg er kommunist?
Nej, du er ikke rosa.
Snarere svagt lyserød.
Det passer til den villa, din unge, velhavende kone har købt.
Eller var det din svigermor?
Jeg kunne melde dig, Robards. Eller hvad det er, du hedder.
Du ville aldrig gøre noget forkert.
Ud over selvfølgelig at gå i seng med dine kvindelige elever.
Blandt andre Muriel Colbert -
- og andre, der er yngre end hende. For unge.
Jeg har ingen grund til at skamme mig.
Værre end det: Du har grund til at være bange.
Du leder et studium i tænkningens historie i USA.
Det er ikke noget særligt, men det giver godt.
Lav nu ikke lort i den.
Du er hverken ung eller begavet nok til at begynde forfra.
Kan jeg få en regning på mit?
Sæt en stopper for undersøgelsen, så slipper du for mig.
Ellers vil du fortryde det resten af dit liv.
Hej, Muriel. Der er kommet post til dig.
Hvor har du været? Jeg har prøvet at ringe i en time.
Jeg var ude at købe ind.
Havde vi en aftale?
- Hvad er der galt? - Hvad der er galt?
Nu viser det sig pludselig, at min forskning ikke kan bruges.
Hvem siger det? Uria?
Nej, min vejleder, Norman Radcliffe. Han vil fratage mig mit legat.
Hvorfor det?
Han siger, ingen vil udgive min afhandling.
- men det vidste vi jo godt, da jeg gik i gang.
Det var hans idé, at jeg skulle fokusere på Galíndez.
Kan du ikke finde et bedre emne? Hvad med Uria?
Som en landsforvist person er han langt mere spændende.
Jeg nænnede ikke at sige det, men ingen interesserer sig for Galíndez.
Ikke engang i Baskerlandet. Og endnu mindre i resten af Spanien.
Ja, jeg venter stadig på, at din onkel skal ringe.
James Dean dør i en bilulykke, -
- og det skriver man side op og side ned om.
Galíndez forsvinder i New York, -
- og så støder det jer at høre hans navn.
Det støder mig ikke.
Men Galíndez var ikke nogen helgen.
Han var ikke det største progressive forbillede, -
- men det var der andre, der var.
Jeg er ikke interesseret i andre.
Jeg beundrer Galíndez, -
- fordi han ofrede sit liv for det, han mente var retfærdigt.
Alene af den grund, men det forstår du vel ikke.
Nej, og når du opfører dig sådan her, føles det, -
- som om jeg er kæreste med Galíndez' enke.
Måske er det det, din vejleder prøver at sige.
Hvor skal du hen, Muriel?
Muriel?
Du må ikke gå sådan dér.
Hvis jeg ikke gør det, hvem gør så?
Alle andre er ligeglade med ham.
Jeg er ikke ligeglad.
Du må ikke græde.
Muriel Colbert er præstedatter fra New England.
En typisk rebelsk datter, som ikke ser meget til sin familie.
De taler i telefon til Thanksgiving og jul.
Hun har boet i Spanien det sidste halve år.
- Hvad har du fundet ud af? - Hun har en ren straffeattest.
Hun havde tidligere et forhold til en venstreorienteret chilener.
Han er én af de forsvundne.
Jeg tror, hun er naiv.
Pas på. Man ved aldrig, hvad de naive kan finde på.
Hvorfor graver hun i Galíndez' sag?
Det er et historisk forskningsprojekt.
Hendes vejleder er Norman Radcliffe, og ham arbejder jeg på.
Han har bedt hende indstille forskningen.
Hun har ikke svaret ham, og det bekymrer mig.
Hvis ens skakmodstander foretager et uventet træk, -
- betyder det som regel én ting:
At man nosser i det.
Hvad skulle hun kunne grave frem?
Galíndez-sagen blev lukket for over 30 år siden, -
- da den nu afdøde John Frank blev anholdt.
- Hun skal stoppes alligevel. - Er det besværet værd?
Hør her, knægt:
Jeg er for tæt på min pension til, at jeg vil modsige mine overordnede.
I himlens navn!
- Er De Jesús Galíndez? - Ja, lidt endnu.
De skal vide, at vi ikke har noget at gøre med Deres ... situation.
"Vi"? Er De fra Franco-Spanien?
Der er kun ét Spanien.
Hør her:
Hvad ved De om de antispanske bevægelser i eksil?
Hvis De samarbejder, kan jeg hjælpe Dem.
Med hvad?
I det mindste med, at De slipper for mere tortur.
Fortæl mig noget.
Ja, foran en domstol. Selv en dominikansk.
Jeg beder bare om at få status som almindelig fange.
De ved godt, det ikke er muligt.
Lad mig nu hjælpe Dem. Fortæl mig noget.
- Jeg er død. - Det kan De takke Dem selv for.
Jeg er universitetsprofessor og forfatter. Ikke forbryder.
Jeg er den eneste, der kan hjælpe Dem nu.
For guds skyld! Fortæl mig dog et eller andet.
Få mig ud herfra. Vi har dog noget til fælles.
Jeg kan ikke gøre andet end at stoppe torturen.
Fortæl mig om den aftale, Deres parti har med USA -
- om at genvinde kontrollen over Baskerlandet.
Se nøje på mig, inden De går. Og glem aldrig det, De ser.
Jeg ser, at De stadig har Deres tunge.
Vil De se den?
Hold op!
Åbn døren. Jeg har ikke mere at gøre her.
Forpulede nationalist!
Jeg sad også i et af jeres fængsler under krigen.
Man får som fortjent.
Nogen vil kræve en forklaring.
Hallo?
Hej, det er mig.
Jeg har prøvet at få fat på dig.
Jeg foretrak at ringe, mens min kone var ude.
Det er længe siden.
Lad os komme til sagen.
Hvordan har du det?
Hvordan jeg har det?
Du kommer pludselig med en undskyldning om, -
- at undersøgelsen ikke er interessant nok.
Du truer med at inddrage mit legat.
Hør nu på mig.
Det var ikke min beslutning.
Jeg forsvarede din afhandling med næb og kløer.
Vejledningsudvalget har evalueret dine rapporter.
De kan godt lide temaet om modstandens etik, -
- men mener ikke, du bør fokusere på Galíndez.
Det er nytteløst.
Besluttede de det på trods af dine positive udtalelser?
Jeg forstår det heller ikke, men det er jo deres penge.
Jeg er ligeglad med pengene.
Hør nu på mig.
Du kan ikke bare smide dit arbejde ud.
Tænk på dit CV.
Du er nødt til at tænke på din fremtid.
Hvis du vil ansættes på instituttet, skal du færdiggøre din afhandling.
Galíndez er min afhandling.
Hvorfor er du så stædig?
Undskyld.
Jeg har gjort alt for at forsvare vores arbejde.
De vil forlænge dit legat på én betingelse.
Hvad er det?
At du skal fokusere på modstandens etik i nutiden.
Er du vanvittig?
Og nu skal du bare høre.
Jeg har en forlægger til den. Og det er ikke hvem som helst.
En bog. Det kan ikke være bedre.
Muriel?
Jeg ved ikke rigtig, Norman. Lad mig tænke over det.
Okay.
Men glem ikke, at jeg har kæmpet for din skyld.
Tænk over det, og giv mig besked.
Hej hej.
Var det godt nok?
Lad os håbe det.
Hvordan har hr. Sánchez Beltrán det?
Udmærket, men De må ikke trætte ham for meget.
Det var mig, der skulle underrette Madrid.
De kan få lov at se en kopi af rapporterne.
- Hvad fandt De ud af? - Kun rygter.
At han var flygtet til Moskva, -
- som havde kastet ham i kløerne på caribierne.
Men i virkeligheden var det Trujillo, der fik Galíndez slået ihjel.
Jamen Galíndez var jo spanier.
Bad De ikke den dominikanske regering om en forklaring?
Galíndez var Spaniens fjende. Han var selv skyld i sin død.
Trujillo var et uhyre, som ikke viste sine fjender nåde.
Ledte hans familie ikke efter ham?
Hans far tog til Ciudad Trujillo.
Han var en god mand, som ikke led af -
- de samme separatistiske vildfarelser som sin søn.
Det pinte mig at se, -
- hvordan de abekatte lo ad den mands smerte.
Han måtte vende hjem uden sin søns lig.
Grusomheden forvandler os til de værste uhyrer.
Både dem, der udøver den, og dem, der lider under den.
Trujillo var selv bekymret over mordet på Galíndez.
Hvorfor det?
Året efter mødte en anden spanier op på mit kontor.
En hr. Diaz.
Hans datter var gift med en dominikansk militærpilot.
Oscar Moral.
Det var ham, der fløj Galíndez fra New York til Ciudad Trujillo.
Oscar Moral blev også myrdet.
Han blev fundet død sammen med et afskedsbrev.
Men brevet var forfalsket.
Han blev myrdet.
Hr. Diaz bad om en offentlig efterforskning.
Som spanier og som menneske var det min pligt at hjælpe ham.
Men hele Trujillo-regimet vendte sig imod os.
Han måtte bide smerten i sig og tage sine ord i sig igen.
Og jeg blev sendt tilbage til Madrid.
- Må jeg tage en kopi af rapporterne? - Behold dem bare.
Brug dem, som De vil.
Farvel.
Tak.
Man får som fortjent.
Hvabehar?
Lad mig være i fred. Og send hende harpen ind.
Kommer du og henter mig?
Nederdel ! Fejrer vi noget?
Det fortæller jeg, når vi har spist.
Jeg er hundesulten.
Jeg har fundet én, der var med.
En dominikansk pilot, Oscar Moral, som også blev myrdet.
Så er der to døde. Hvor mange flere finder du mon?
Hvorfor flytter du ikke ind hos mig?
Jeg mener det.
Vi er alligevel altid sammen.
Så sparer du også huslejen for den snuskede lejlighed.
Du har jo også mistet dit legat.
Hvorfor siger du ikke noget?
Lad os tale om det, når jeg kommer tilbage.
Hvorfra?
Jeg må til Santo Domingo. Det har jeg da fortalt dig.
Nej, du har ej.
Du har ikke sagt noget, Muriel.
- Kommer du tilbage? - Ja, selvfølgelig.
Vær sød at kigge på mig.
Jeg har boet sammen med en anden før.
Jeg har elsket en anden før dig.
Det siger du ikke.
Det har jeg også. Og hvad så?
Han er død. Det tror jeg i hvert fald.
Tror? Hvad mener du med det?
Han var chilener og fotograf.
Han rejste til Chile, men kom aldrig tilbage.
Han forsvandt.
Han blev anholdt.
Og så torturerede de ham vel eller slog ham ihjel -
- og kastede hans lig i havet eller i en massegrav ...
Hvem ved?
Den her er det eneste, jeg har tilbage.
Han styrtede engang på cyklen og brækkede kravebenet.
De satte det sammen med den her, og bagefter gav han mig den.
Han sagde ...
Han sagde, at jeg lå lige så dybt i ham som tråden.
Undskyld. Det vidste jeg ikke.
Undskyld, jeg ikke fortalte dig det noget før.
Se på mig, og vi siger begge to undskyld.
Det er okay.
Jeg elsker dig. Jeg har bare brug for lidt tid.
Vil du give mig lidt tid?
LATINAMERIKANSK KVARTER USA 1988
Du kan få lige så mange æbler, du vil have.
Hvad så, gutter?
En dram?
Nej tak. Jeg holder mig til frugt.
Er du ude at gå tur med ham dér?
Ingen husker general Fulgencio Batista y Saldiver.
- Han bliver ved. - Lad ham bare.
Vi skal ikke tilbage til Cuba.
Castro bliver nok siddende et stykke tid endnu.
Man skulle tro, du var Castro-tilhænger.
Jeg, der kender til kommunismens grusomhed?
Det her land er et paradis for fanatikere.
Det ved jeg, som har været her siden tidernes morgen.
Desuden er her penge nok til dem, der vil tilbage.
Nå, jeg smutter.
Hils din bror, og ønsk ham god bedring.
Goddag, María.
Robards! Eddie Robards!
Din modstander er fem træk fra at gøre dig skakmat, don Angelito.
Lad være med at kalde mig det.
Folk her kender mig som Voltaire. Voltaire O'Shea Zarraluqui.
Du har altid forstået at finde på gode navne.
Flyt tårnet herhen, så bliver du ikke skakmat.
Kan CIA stadig huske mig?
Strålende.
CIA ... det var tider.
Jeg er træt af at aflægge rapport -
- om cubanere med hjemve og sultende haitianere.
Vi har brug for oplysninger, Angelito, for at være foran fjenden.
Ligesom i skak.
Ved du, hvor jeg kunne gøre nytte?
I narkotikaafdelingen.
Jeg er kultiveret nok til at omgås narkotikaeliten.
Jeg er træt af bonderøve.
Jeg vil have nogle rige svin.
Jeg har noget andet til dig, som du vil synes om.
Kan du huske Galíndez?
Hellige Sankt Barbara!
De, der ikke er begravet, bliver aldrig stedt til hvile.
Det behøver de heller ikke. Bare de ikke generer nogen.
- Det er vores opgave. - Din opgave, ikke min.
Jeg er træt. Og jeg vil have begravet Galíndez én gang for alle.
Jeg var nødt til at handle, som jeg gjorde dengang.
Du er den eneste, der kan afslutte den her sag.
Glem narkotikaafdelingen. Det er os, der skriver historie.
Tag den her på, dit svin.
Du godeste!
Jesús Galíndez.
Ved De, hvem jeg er?
General Espaillat. Konsul i New York.
"Springkniven".
Læs!
Det kan jeg ikke.
Det er amerikanske avisudklip. Udtalelser fra mig om, -
- at vores regering ikke har noget at gøre med Deres forsvinden.
Og oplysninger om, at De er blevet set i Mexico, -
- og at De er rejst til Sovjetunionen.
Hvad gør I ved mig?
Retsforfølger Dem for statsfornærmelse, -
- mens De var rådgiver for Deres regering og boede her.
For sammensværgelse -
- og for at forsøge at vende USA's regering imod os.
I tillægger mig meget magt.
Hej.
- Muriel? - Ja.
Jeg hedder Rosa. Jeg er Leon Marías kone.
Han er desværre ophængt på forlaget.
Den undskyldning bruger han altid.
De havde ikke behøvet at komme. Jeg er bare glad for Deres hjælp.
Det manglede bare.
Jeg ringer for at fortælle Dem, -
- at vi har besøg af en forsker fra USA.
Han skal undersøge Galíndez' tid her i landet.
Hvad mener De med "hvem Galíndez"?
Ham, der blev bortført, mens De var ansat i statsadvokaturen.
Rolig, don Gabriel. Jeg antyder skam ikke noget.
Jeg forsøger bare at formidle kontakt mellem hende og Dem.
Hvis det ikke kan lade sig gøre, er der jo ikke noget at gøre ved det.
Hils Deres kone.
Banditten fik pludselig hukommelsestab.
Det er dejligt at træffe en nordamerikaner, -
- der interesserer sig for vores elendighed.
Jeg har ringet til fem andre.
Melodien varierer, men teksten er den samme.
"Galíndez? Hvem Galíndez?"
- Jeg vil ikke give jer problemer. - Tænk ikke på det. Han nyder det.
Gå ind i sminken. Om 20 minutter begynder programmet.
Et øjeblik på skærmen batter mere end 50 telefonopkald.
Ved siden af doña Rosa har vi i dag en forsker fra USA, -
- som er på besøg i Santo Domingo.
Fortæl os, hvorfor De er her i Santo Domingo.
Jeg søger oplysninger om en landsforvist spanier, -
- som døde på mystisk vis.
Jesús de Galíndez, -
- som blev bortført af Trujillos folk.
Mine undersøgelser tyder på, -
- at det var den dominikanske militærpilot Oscar Moral, -
- der fløj Galíndez fra New York til Santiago.
Han blev myrdet, så han ikke kunne sladre.
Det var netop sådan noget, vi ville undgå.
Hvor har hun de oplysninger fra?
Den kvinde skal standses.
Hvad foregår der?
Sådan går det, når man kun er i defensiven.
Hvem er det, der bestemmer?
Tag til Santo Domingo med det samme.
Før eller siden vil nogen snakke.
Problemet er, at Trujillos død ikke udgør et brud med fortiden.
Regimet er fortsat under Balaguer og med hjælp fra USA.
Tingene har ikke ændret sig meget, men folk er ikke længere så bange.
Vi må få bevidstheden om ondskaben til at forsvinde.
Hver gang jeg nævner ham, -
- er det, som om ingen nogensinde har hørt om Galíndez.
I Spanien vil ikke engang hans parti vide af ham.
Jeg forsikrer Dem for, at Deres tilstedeværelse her -
- vil give anledning til mere end én kuldegysning.
Også hos Balaguer.
Rosa siger, De vil prøve at arrangere et interview med præsidenten, -
- men det vil jeg helst være fri for.
Hvorfor dog? Den gamle padde ved jo det hele.
Han siger alligevel ingenting, så det giver ikke nye spor.
Tror De, han vil stemple Dem som en forræderisk kommunist ligesom mig?
Er det det, De siger?
Nej, men jeg tror ikke, Balaguer vil afsløre sig selv.
Hvad har vi dog gjort ved gringoerne?
Ikke engang en liberal som Dem har tillid til os.
Telefon til Muriel Colbert.
Lige et øjeblik.
Muriel Colbert.
- Hallo? - Goddag.
Jeg så Dem i fjernsynet og vil gerne tale med Dem.
Jeg bliver ikke så længe i byen. Hvem er De?
Jeg er Oscar Morals datter.
Giv agt!
Generalen!
Værsgo.
"Trujillo-æraen". Har De skrevet den?
Ja.
Svar dog som en mand.
Er De forfatter til hver eneste side i den bog?
Ja.
Den tiltalte erkender det selv.
Ham, som vi modtog med åbne arme, -
- da han flygtede fra sit fædreland.
Takket være vores tolerance fik han lov til at bo her.
Han arbejdede endda som rådgiver i regeringen.
De var i vores brød.
Han udnyttede sine privilegier -
- og dannede rebelske netværk blandt os.
Han opfordrede folk til at begå social kriminalitet.
Da generalen støvsugede landet for kommunister, -
- tog han til USA, hvor han talte ondt om vores fædreland.
De var ude på at skade forholdet mellem dem og os.
Kujon.
De er en kujon, fordi De ikke møder fjenden som en mand.
Ansigt til ansigt.
De sidder langt væk og skriver små, fine ord.
Har De ikke noget at sige?
De har ikke kun sværtet vores land til, men også ...
Det rækker, oberst.
- Hvis jeg må ... - Jeg sagde, det var nok.
Javel.
Jeg er ikke bange for bøger.
Jeg har bygget dette land.
Deres møgbog har samme virkning som en flaske gift i havet.
Ingen som helst.
Hvorfor er jeg så her?
Hvad? Hvad siger det svin?
Han spørger, hvorfor han er her.
Hvor vover det afskum at tale til mig?
Jeg burde plaffe hovedet af ham.
Hvorfor De er her? Det skal jeg sige Dem.
Fordi en filipens som Dem vover at besudle det, -
- der betyder mest for mig: min ære og min familie.
Er det grund nok?
Ja, hr. professor. Det er derfor, De er her.
Og derfor kommer De ikke herfra i live.
De er efter hele min familie.
Min mor, min far, mine døtre -
- og min søn Radamés, som er et fjols.
Mine brødre, mine svogre og mine kvinder.
De er alle sammen afskum.
Men, okay, det kan jeg tolerere.
Men at det røvhul påstår, at min søn Ramfis ikke er min søn.
At det var den forpulede cubaner, der gjorde min kone gravid.
Derfor skal De dø.
Fordi det hænger mig langt ud af halsen.
- Må jeg sige noget? - Ja, men tal, så det kan høres.
Jeg er basker. Forfatter og underviser.
I har anholdt mig på et falsk grundlag.
I har tortureret mig ...
... og I vil slå mig ihjel.
I siger, det er på grund af min bog.
Men det er ikke sandt.
Jeg skal dø på grund af det, der har givet mit liv mening.
Friheden.
Friheden til at skrive det, jeg mener.
Og jeg fortryder ikke en eneste side.
De er det eneste, jeg har.
Det er for sent at spille tapper.
Espaillat. Gør, som vi har aftalt.
Tiltalte erklæres skyldig og dømmes til døden.
Har du set videoen?
Hun er køn, hende Muriel.
Jeg har altid haft en svaghed for langbenede yankee'er.
Og fra taljen og opefter? Har du da andet at sige?
Jeg har jo sagt til dig, at jeg ikke vil indblandes.
Jeg bryder mig ikke om den måde, jeg bliver behandlet på.
Jeg har altid hjulpet jer.
Og hvad er takken?
At jeg skal stå og pille ved bøgerne i en boghandel, -
- fordi jeg ikke har råd til at købe dem.
Og alligevel er du her, så der er vel noget, du vil have.
Jeg vil have en fast løn på 3.000 dollar om måneden -
- og en plads på Hasley-plejehjemmet, når jeg bliver gammel.
Og mine katte skal med. Hvis de lever længere end mig, -
- skal de afleveres på det allerbedste kattehjem.
Sort på hvidt.
- Også det med kattene? - Det skal stå med store bogstaver.
Vi kunne jo tvinge dig til at gøre det.
Eddie, du spiller skak, ikke poker, så hold op med at bluffe.
Du ved udmærket godt, at lige nu -
- er jeg den eneste, der kan standse den unge dame.
Så vend det med dine overordnede.
Og ring så til mig.
Farvel.
Store røvhul.
Frøken Colbert? Jeg er Gloria Moral.
Tak, fordi De ville se mig.
Undskyld, at jeg nævnte Deres familie i fjernsynet.
Det gør ingenting. Jeg blev bare overrasket. Kom.
Kan De lide skildpadderagout? Det er husets specialitet.
Og så frugtsalat.
Jeg tror ikke, jeg kan blive.
- Er De den eneste familie? - Nej, jeg har en bror i Miami.
Og så min mor og min datter, som også bor her.
Min mor er ikke rask, og det med min far gør det kun værre.
Det er mange år siden, min far døde.
Jeg var kun tre år, så jeg kan knap nok huske ham.
Min mand ved ikke, De er her. Han er statsansat, så De ved...
Det forstår jeg. Mange tak for hjælpen.
Selv tak. Det er Cruz Ayala.
Det er en ære, at en nordamerikaner forsker i vores historie.
I går kiggede fru Moral og jeg på de papirer, -
- Sánchez Beltrán gav hende i Spanien.
Oplysningerne om Jesús Galíndez kan jeg ikke kommentere, -
- men dem, der vedrører Glorias far, er der ingen bevis for.
Glorias mor støttede heller ikke den officielle version.
Hun troede ikke på, at det var selvmord, -
- og hævdede, at hendes mand ikke havde skrevet afskedsbrevet.
Her er resultatet af to obduktioner. To.
Det var familien Moral, der krævede nummer to.
De bekræfter begge to, at det var selvmord.
En håndskriftekspert hævder, -
- at det var Glorias far, der havde skrevet brevet.
Vi ved begge to, -
- at officielle papirer fra Trujillo-tiden ikke er så troværdige.
Det er det eneste, vi har. De er jo selv historiker.
Fløj Deres far Galíndez til Santo Domingo?
Min mor siger nej.
Glorias far var ikke den eneste militærpilot.
Og vi ved jo ikke, om Galíndez overhovedet kom hertil.
Så vidt jeg ved, fandt man aldrig hans lig, -
- så det kan vel være hvor som helst.
Jeg ved godt, Deres mor er syg, men må jeg tale med hende?
Jeg ved godt, Deres arbejde er vigtigt, -
- men min mor bliver bare endnu mere ked af det.
- Desuden er hun oppe i årene. - Bare et øjeblik.
Beklager.
En anden dag måske? Jeg kan komme igen i morgen.
Hun har jo sagt nej.
Hun er meget syg, -
- og De vil vel ikke risikere, at det koster hende livet?
De har været meget venlige, men der er én ting til.
De behøver ikke svare mig, -
- men hvorfor tror De, Deres far begik selvmord?
Er det ikke lidt for personligt?
Han havde kræft og var nødt til at forlade hæren, -
- sit arbejde i New York og sit luksuriøse liv med Trujillos søn.
Han mente vel, at døden var bedre end at skulle undvære alt det.
Tak.
Jeg har kontakter på den spanske ambassade.
- Hvordan går det med ...? - Godt.
Han tog jo tilbage til Madrid og sagde diplomatstillingen op.
Det var også nogle grimme sager.
Moralsk fordærvelse af mindreårige, prostitution ...
Ud over hans laster havde hovedet det vist heller ikke for godt.
De burde være mere kritisk over for Deres kilder.
I nordamerikanere er alt for entusiastiske.
- Vil De have et lift? - Nej tak. Jeg foretrækker at gå.
Husk at se lidt af byen.
Hold op.
Sig, de skal holde op.
Hallo?
Hvad er der galt?
Muriel?
Ringer du klokken seks for at spørge om det?
Undskyld.
Det er bare ...
Det er okay. Jeg lå bare og bollede med en pige.
Hvordan går det? Nogen lækre fyre?
Muriel? Er du der? Hvad er der?
Jeg tager tilbage til Madrid.
Jeg giver op.
Jeg tog hertil til ingen verdens nytte.
Du og Norman havde ret.
Ingen gider huske en død mand.
Ingen.
Det hele er så umenneskeligt.
Så skynd dig at komme.
Han har fået en gade opkaldt efter sig.
Først slår de ham ihjel, og så opkalder de en gade efter ham.
Ricardo.
Ja?
Jeg savner dig.
Sig mig, er du fuld?
Når jeg kommer tilbage til Madrid, -
- flytter jeg ind hos dig.
Hvis jeg må.
Er du der?
Ja. Jeg er lidt forvirret, men jeg er her.
Synes du ikke, det er en god idé?
Du ved da, at jeg elsker dig.
Jeg elsker også dig.
Bare sig, hvornår du lander, så henter jeg dig i lufthavnen.
Jeg lægger på. Det koster, -
- og du er ikke længere rig.
Jeg ringer, når jeg har bekræftet min afrejse. Godnat, min elskede.
Hvad mener du med "godnat"? Her er det altså morgen.
Vi ses snart. Hej hej.
- Hvem er det? - Rosa.
- Hej. Må jeg komme ind? - Ja, selvfølgelig.
Leon siger, du rejser. Er der noget galt?
Ja. Jeg har ingen spor, ingen penge og intet legat.
Derfor.
Hvad sagde Oscar Morals datter?
At det ikke var hendes far, der fløj Galíndez hertil fra New York.
At han begik selvmord, fordi han havde kræft, -
- og at jeg burde være mere kritisk over for mine kilder.
Det sagde Cruz Ayala i hvert fald.
Er Cruz Ayala deres advokat?
Cruz arbejdede sammen med Trujillo.
Jeg er historiker, ikke politibetjent. Jeg kan ikke tvinge folk til at tale.
Jeg ved, du elsker dit arbejde, men det her er en helt anden verden.
Mange husker stadig de år og lider stadig under dem.
Det er anderledes end i dit land. Alting går langsommere.
Tak, Rosa.
Jeg mener det virkelig, men jeg er nødt til at rejse.
Jeg har levet med Galíndez i de sidste to år.
Frøken Colbert?
Den herre vil tale med Dem.
Jeg så Dem i fjernsynet, Jeg hedder José Maculeto.
Vil De have noget at drikke? Jeg tror, jeg kan hjælpe Dem.
Jeg er faktisk på vej herfra.
Jeg var til stede.
Jeg så ham, De leder efter. Ham spanieren, Galíndez.
Talte De med ham?
Nej, han kom i en ambulance.
Det hele var meget hemmelighedsfuldt.
Det var mig, der kørte ham hen til præsidentpaladset.
Mødte Galíndez Trujillo?
Det var efter sigende generalen selv, der slog ham ihjel.
Jeg havde ikke kommandoen.
Men der er en anden, der gerne vil tale med Dem.
Hvor skal vi hen?
Det er bedst, De ikke ved det.
Der er folk fra dengang, som stadig lever.
Og de har magt.
Er det ikke lidt for mystisk?
Det er op til Dem.
Må jeg tage tøj på først?
Goddag, må jeg tale med León María Jara?
Og hans kone er der heller ikke?
Det er ikke nødvendigt. Jeg prøver igen senere.
Et øjeblik.
Værsgo.
Kom ind og tag plads.
- Generer tobakken Dem? - Nej.
Godt. Jeg hader de folk, der gør tobak til noget patriotisk.
Ryger De?
Korte Panatela'er. De er specielt til kvinder.
Det er en fin tobak.
Den har aroma.
Fra Cibao.
De sætter sig ikke på stemmen. Det er det særlige ved dem.
Da de fortalte mig om Dem, -
- forventede jeg at se en mandhaftig kvinde.
Men jeg tog fejl.
De er meget venlig og meget smuk.
Tak.
Har De lyst til en cola med lidt sprut i?
Gladys, to stærke colaer.
De er det store samtaleemne her på øen.
Hvad er det, De vil kaste lys over?
Det er bare et historisk projekt.
Sådan er det med jer gringoer.
I tror, I kan bestemme alting, -
- og når noget går jer på, kommer I tromlende.
I har den bedste samvittighed -
- og siger, I bare ønsker retfærdighed.
Alle nordamerikanere er ikke ens. Det er dominikanere vel heller ikke.
Eller er I alle sammen ligesom Trujillo?
De har fortalt, hvad De gerne vil vide.
Så skriv Dem det her bag øret:
Alle og enhver vidste det.
Dominikanere er elendige til at holde på en hemmelighed.
Hvem fik Galíndez likvideret? Trujillo, naturligvis.
Og "Springkniven", Arturo Espaillat.
Han planlagde det hele sammen med sin højre hånd, -
- Oscar Moral.
Og hvad gjorde John Frank så? Det var jo kun ham, der blev dømt.
Han var bare det fjols, der betalte for de andres gilde.
Moral deltog altså i bortførelsen?
Han var med til at planlægge den og fløj Galíndez i et lejet fly -
- fra New York og her til lufthavnen i Montecristi.
Sammen med Galíndez var der en læge, som skulle tage sig af ham, -
- og en nordamerikansk pilot, som hed Murphy.
Galíndez blev kørt til San Silvestre-fængslet?
Ja.
Og det var der, baskeren blev slået ihjel.
- Hvordan? - Det er underordnet.
Ingen gider længere beskæftige sig med Galíndez.
Hvorfor fik generalen Galíndez slået ihjel?
Fordi han fordømte hans tyranni i sin bog.
Nej, fordi han påstod, at generalen var en hanrej.
Fordi han sagde, at generalens søn, Ramfis, ikke var hans søn.
Mere er et menneskeliv ikke værd her i Caribien.
Trujillos fejl var, at han ikke stoppede med Galíndez.
Hvad mener De?
Den nordamerikanske presse begyndte at snakke.
Et kongressmedlem ved navn Porter hoppede med på vognen, -
- og Washington begyndte at diskutere Trujillo.
Manden havde hjulpet dem i 30 år, men nu begyndte de at genere ham.
De kan gøre, hvad de vil derhjemme, men ikke på 5th Avenue.
Den gamle blev bange og begyndte at slå alle vidnerne ihjel.
- Oscar Moral, for eksempel? - Nu skal De ikke være så hurtig.
Den første, der røg, var lægen.
Derefter kom turen til piloten Murphy.
Og ham, der likviderede Murphy, var Oscar Moral.
Oscar Moral var på alder med Ramfis.
Nogle fandens karle, når de var i byen, -
- men nogle tøsedrenge, når det gjaldt.
Slog Moral Murphy ihjel?
Bagefter begik han selvmord, fordi han havde samvittighedskvaler.
Dengang var der mange, der begik selvmord.
Men den eneste, der gjorde det frivilligt, var Oscar Moral.
Det lyder næsten, som om det går Dem på.
Tag ikke fejl af mig, frøken.
Efter Trujillos død blev jeg i hæren.
Jeg sluttede mig til Bosch, for jeg ville ændre landet.
Men Bosch var bare endnu en visionær, -
- så jeg forlod hæren og politik og startede mit eget firma.
Jeg har fortalt Dem hele sandheden.
Brug den, som Gud måtte ønske det.
Hvem har bedt Dem om at tale med mig?
Der er ingen, der har nosser til at give obersten her ordrer.
Nu har jeg hørt tre forskellige versioner af Oscar Morals rolle.
Vil De ikke bekræfte Deres over for León María Jara?
Jeg behøver ikke forklare nogen noget som helst.
Jeg bestemmer selv, hvem jeg vil snakke med og hvornår.
Jeg er nødt til at tjekke mine kilder.
Se mig i øjnene, og fortæl mig, hvad De ser.
Tror De mig eller ej?
Jeg tror på, at alle dem, De mener er skyldige, -
- tilfældigvis er døde.
Så skal De ikke spilde mere af min tid.
Må jeg komme ud?
Smager det godt? Det glæder mig.
Goddag.
Bare rolig. Lige nu er jeg bare turist.
Jeg fik lyst til den skildpadderet.
Vent et øjeblik, så dækker vi et bord til Dem.
- Er De alene? - Ja.
- Frugtsalat og skildpadde. - Kommer straks.
- Smager det godt? - Ja.
Toilettet er hernede.
Gloria bad mig vente på hendes værelse.
Undskyld, er De Glorias mor?
- De kender mig ikke, men ... - Jeg ved godt, hvem De er.
I går talte jeg med Deres datter om Deres mand -
- og om Jesús Galíndez' død.
Jeg ved godt, det gør ondt at huske.
- Hvorfor huske? - Så De kan fortælle sandheden.
Det hele er så let for Dem.
De er ikke den eneste, der har mistet én, De elskede.
Det er sket mange gange. Og det sker stadig.
Derfor er det vigtigt at huske.
For Deres mands skyld. Og for Deres.
Min mand var ingen forbryder. Han adlød bare ordrer.
- Hvorfor begik han så selvmord? - Det gjorde han heller ikke.
Et øjeblik.
Min mand sendte disse breve fra New York, -
- mens han var ansat under Espaillat.
Han skulle flyve det fly, de bortførte ham manden i.
Han havde ikke kræft. Men det skulle vi bilde ham ind.
Hvem sagde det?
Doña Gloria, jeg vil bare kende sandheden.
Jeg er ligeglad med politik, og jeg dømmer Dem ikke.
Jeg vil bare høre om Deres mand og om Galíndez.
Selvom de er døde, fortjener de, at nogen forsvarer dem.
Min mand slog ikke Murphy ihjel. Det var gringoerne.
Hvem?
Dem, der deltog i bortførelsen. Efterretningstjenesten.
Det kan jeg ikke tro. Galíndez var FBI-agent.
Hvorfor bortføre en af sine egne mænd?
Han var bare en meddeler. Og min mand var bare en latino.
Må jeg have lov til at læse brevene?
Hvad laver De her?
Hvem har bedt Dem lyve for mig? Deres advokat?
Lad os være i fred.
De kommer her for at lege detektiv, -
- men vi bor her faktisk. Min mand, min mor og min datter.
Hvem er I bange for? Cruz Ayala? CIA?
- Den amerikanske regering? - Ud, eller jeg tilkalder politiet.
Hvad vil du have, jeg skal gøre?
Hotel Melia.
Det bliver fem pesos.
Fem pesos.
Muriel, hvor har De været? Min sekretær sagde, De havde ringet.
- Ville De ikke rejse? - Det er udsat.
Har De hørt om en oberst Areces, som arbejdede for Bosch?
Det siger mig ikke noget.
Men jeg kender alle her på øen. Hvem er han?
Kig lige på det her.
- Hvad stod der i brevene? - Sandheden.
Sandheden?
I har ingen anelse om, hvad det er, I har gjort.
Godmorgen.
Havde vi ikke aftalt klokken ni på mit kontor, Ayala?
Jo, men der er opstået et problem.
Intet problem er så stort, at det skal afbryde morgenmaden.
Hvis det ikke var vigtigt, ville jeg ikke forstyrre Dem.
Kongressen vil indlede en efterforskning.
Bekymrer det Dem?
Hvad lærer I på de amerikanske universiteter?
Lad mig tale med den gringo. Så skal vi nok få løst problemet.
Javel.
Og tag det svineri med. Jeg sidder og spiser.
Hvorfor kendte jeg ikke til de breve?
Det gjorde vi andre heller ikke.
Nu, hvor de er kommet frem, får I og jeres datter store problemer.
- Er der ikke noget, vi kan gøre? - Deres mor er syg.
Vi kunne anfægte hendes mentale tilstand.
Eller hun kunne gå hen og dø.
Brevet beviser, at CIA myrdede Murphy af frygt for, at han sladrede.
Men hvorfor Galíndez?
Han var jo forfatter. Intellektuel.
Han truede jo ikke ligefrem USA's sikkerhed.
Han samarbejdede med dem, så hvorfor hjalp de med at slå ham ihjel?
Fordi han generede Trujillo.
Og Trujillo fyldte mange nordamerikanske lommer.
Valgkampagnerne i USA koster mange penge, Muriel.
Hvad er der?
Bryder De Dem ikke om det, De har fundet ud af?
Det ved jeg ikke rigtigt.
Hvis De synes, finder vi en advokat i morgen.
Vi ser på det, vi har og så overvejer vi det nøje.
Og så er det slut med at mødes med ukendte militærmænd.
Hvilken dag er det?
Jeg ville gerne fortælle Dem det ...
... men det kan jeg ikke.
Ved De, hvad der piner mig mest?
At det hele måske har været omsonst.
Hr. kaptajn?
Ja.
Jeg skal dø, så det her kan De vel godt fortælle mig.
Se på mig.
Er der nogen, der leder efter mig?
En eller anden?
Det ved jeg ikke.
Men jeg tror det ikke.
Må jeg skrive et brev?
Leve et frit Baskerland!
Et øjeblik. Hvem er det?
Godmorgen. Deres morgenmad.
Kom ind.
- Velbekomme. - Tak.
Jeg ringer til Dem fra New York.
Jeg har alle de oplysninger, De skal bruge.
Men De må komme til New York, for det var jo her, -
- Galíndez blev bortført.
Hvem er De?
Galíndez kendte mig som don Angelito. Er De ikke stødt på mit navn -
- i Deres arbejde?
Nej.
Underligt, for Galíndez og jeg var gode venner.
Jeg var faktisk til stede, da de bortførte ham.
Jeg ved, hvad det er, De undersøger.
Det kan give Dem -
- problemer, men De blander også andre ind i det.
Hvem?
Familien Moral og mig, for eksempel.
Jeg sætter livet på spil ved at rode op i fortiden.
Det er bedst, at De tager til New York allerede i dag.
Nede i receptionen -
- ligger der en kuvert med alt, hvad De har brug for.
De kan være tilbage i Santo Domingo i aften -
- med et bedre overblik over sagen.
Er der ikke andre muligheder?
Desværre ikke. Jeg kan ikke sætte fødderne i Santo Domingo.
Jeg ved godt, -
- at det virker lidt mystisk, men de oplysninger, jeg har, -
- er rejsen værd.
Kommer De?
Hvorfor ...?
Hun kommer.
Vi skal have fat i de breve, koste hvad det vil.
Du er mit sidste træk, så du laver ikke rav i den.
Bare overlad det til Angelito.
Ingen kvinde har endnu kunnet modstå min charme.
Din pension.
Og dine kattes.
Hvis det hele flasker sig, og det forventer jeg, det gør, -
- ser vi ikke hinanden igen.
Den gamle garde. Vi forsvinder langsomt.
I dag er de alle sammen børn af computeralderen.
Men vi var romantikere.
Romantikere?
- Er det sådan, du opfatter os? - Ja da.
Galíndez. Mig. Ja, selv dig.
Vi oplevede både storhed og elendighed.
Selvfølgelig er vi romantikere.
Jeg har aldrig fortalt dig, at jeg gerne ville være digter.
Har du nogensinde læst Galíndez' digte?
Bras.
Deres uskyld er afvæbnende.
Nå, Angelito, eller hvad det er, du hedder.
Det har været hyggeligt at kende dig.
Ingen sure miner?
Ligger der noget til Muriel Colbert?
- Hvem afleverede den? - Et bud.
Undskyld, jeg er lidt klodset.
- Forretningsrejse? - Til dels.
Kender det. Jeg havde heller ikke meget fritid.
Jeg lærte Galíndez at kende under den spanske borgerkrig.
Jeg var korrespondent.
Jeg har arbejdet overalt, hvor utopien herskede.
Nicaragua, Spanien, den franske modstandsbevægelse.
Jeg kan knap nok huske det hele.
De spurgte mig, hvem vi var.
Vi er de evige rebeller, som kæmper imod al undertrykkelse.
De er én af vore, selvom De ikke er klar over det.
Du sagde, at De var til stede, da Galíndez blev bortført.
I kvinder er så praktiske.
Den 12. marts 1956 befandt jeg mig i Galíndez' lejlighed.
Jeg var på besøg, fordi vi var nære venner.
Han var blevet truet af Trujillo, -
- men eftersom han arbejdede for FBI, følte han sig tryg.
Hvad skete der?
Der kom to mænd, som bedøvede Galíndez med kloroform.
De proppede ham ned i en kasse og tog ham med.
Og hvad gjorde De?
Hvad skulle jeg gøre?
Hvis de så mig, ville de smide mig ud ad vinduet uden faldskærm.
Mit held var, at de havde travlt.
Må jeg give Dem et råd?
Drop Deres undersøgelse.
Jesús er blevet et symbol på alle tyranniets ofre.
Og sådan bør det fortsætte.
Jeg forventer ikke forandringer. Jeg søger bare sandheden.
Sandheden er grusom.
Jesús døde hverken i San Silvestre-fængslet, -
- i Santo Domingo eller i 1956.
I dukkede op. Det 7. kavaleri. Altid til tiden.
FBI.
Hvorfor tror De ellers, liget aldrig dukkede op?
Reddede FBI Galíndez fra Trujillos kløer?
Netop.
Vi tog aldrig det arbejde, Jesús lavede for FBI, særlig alvorligt.
Men han var meget betydningsfuld for dem.
Det er et brev fra Jesús til agent Dryden i FBI.
Læs det.
Galíndez havde kontakt til en række venstrefløjsorganisationer.
Han udleverede dem alle sammen.
Den eneste, der gik fri, var det baskiske nationalistparti.
Det virkede ikke, som om USA interesserede sig for dem.
Åbn dog øjnene.
Galíndez forrådte os alle sammen.
Han var stikker for FBI.
Og De, som er så snu, gennemskuede ham ikke?
Man mistænker ikke sine venner.
Og det baskiske nationalistparti?
Skulle Galíndez have glemt sin fædrelandskærlighed?
Hans parti udnyttede ham i endnu højere grad end FBI.
De glemte ham fuldstændig.
Har De beviser på det, De fortæller mig?
En falsk helt er bedre end en sand forræder.
Lad dog Galíndez hvile i fred.
Jeg tror Dem ikke uden beviser.
Har De ikke et fotografi fra et af Deres besøg hos Galíndez?
Eller et brev? Et vidne?
Beklager, frøken.
Jeg har breve fra Oscar Moral, som hævder, -
- at CIA var indblandet i mordet på ham og Murphy.
Og på Galíndez.
De breve er det pure opspind -
- skrevet af et fjols, for ikke at bruge et værre ord, -
- der gik i sin egen fælde.
Måske.
Men der er mange, der beder mig lade Galíndez' sag ligge.
Måske er det bedst at finde Deres sandhed.
Eller også er jeg bare blevet et gammelt, sentimentalt fjols.
Hvordan kan jeg få fat i Dem?
Jeg ringer til Dem.
Jeg kan ikke være vred på en ung kvinde som Dem.
Gør, hvad De vil.
- Kan De lide katte? - Ja.
Jeg vidste det.
Så skal De møde mine fem katte.
De er hele mit liv.
Nå, jeg skal nå mit fly.
Jeg giver Dem et lift.
En dyreelsker som Dem kan ikke være et dårligt menneske.
Hvem er du?
Hvor er jeg?
I Den Dominikanske Republik.
Der er nogen, der venter mig.
Nogen, der ved, at jeg tog til New York.
Der er ikke nogen, der ved, hvor du er.
Så slap af, og tænk dig om.
Norman.
Norman Radcliffe, som er min vejleder.
Din kære Norman har danset efter vores pibe et stykke tid.
Hvem er "vi"?
Hvem står bag det her?
Jeg er amerikansk statsborger. Jeg er blevet uretmæssigt anholdt.
Hvad vil du have?
Originalerne af Morals breve.
Jeg har ikke nogen breve.
Du lyver.
Det er rigtigt.
Skyldes det her mine undersøgelser?
En doktorafhandling, ingen vil komme til at læse?
Det kan du være vis på.
Hvad gør du ved mig, hvis jeg ikke giver dig de breve?
Jeg kan ikke give dig dem.
For jeg har dem ikke.
Du må tro på mig.
Hvis jeg går tomhændet herfra, -
- kommer der nogle andre. Og de gider ikke snakke.
Så nu synes jeg, du skal tænke dig om. Hvor er de breve?
Jeg kan ikke give dig dem.
Jeg har ingenting.
Lad mig gå.
Du må tro på mig.
Rend mig.
Du kan rende mig, dit røvhul.
Du og alle de andre røvhuller kan rende mig.
Rend mig.
Så mødes vi igen.
Dette er en besked til Ricardo Santos de Lecea.
Jeg ringer fra den amerikanske ambassade i Santo Domingo.
Jeg beklager at måtte meddele Dem, at frøken Muriel Colbert -
- er blevet fundet druknet på en dominikansk strand.
Jeg har besøgt León María Jara, -
- og han hævder, at Muriel blev myrdet.
Af hvem og hvorfor?
De to obduktioner bekræfter, at hun døde af naturlige årsager.
"Naturlige årsager."
Muriel var god til at svømme, og hvorfor tage på stranden, -
- når hun havde en aftale med Jara om det vigtigste i hendes liv?
Måske giver det ikke mening, men ligefrem at tale om mord ...
Vidner har set hende tage flyet til New York.
Sagde hun noget til dig?
Det gør mig virkelig ondt, at Muriel er død.
Og jeg forstår godt dine følelser.
Men jeg kan ikke hjælpe dig.
Siger de her breve dig noget?
Muriel sendte dem til mig, den dag hun forsvandt.
De sætter CIA i forbindelse med adskillige mord.
Hvem ved, at du har dem?
Jara har en kopi, -
- og der ligger en i ministeriet, hvor jeg arbejder.
Og jeg har nævnt dem for nogle journalistvenner.
Tror du, de vil slå nogen ihjel på grund af dem i dag?
I 1956 var CIA involveret i Galíndez' død, -
- og nu er de involveret i Muriels.
Hvem bad dig tage legatet fra hende?
Jeg kan ikke hjælpe dig.
Jeg kan bare give gig et råd: Tag hjem.
Lad være med at tage til Santo Domingo.
Begå ikke den samme fejltagelse som Muriel.
Jeg forstod ikke, hvorfor Muriel blev ked af det, da du svigtede hende, -
- men det gør jeg nu. Det er viktigt at få sandheden frem.
Alt for mange mennesker ser bare den anden vej.
Sådan vil jeg ikke være. Ikke længere.
Nej.
- Hvem er det? - Kureren.
Galíndez ...
Denne film er baseret på virkelige hændelser:
Bortførelsen af Jesús de Galíndez den 12. marts 1956 i New York.
Den dag i dag er omstændighederne omkring hans død stadig en gåde.
Til minde om min far.
Og om min ven, Ramiro Puerta.